 DSTV Price Hike: Ọmọ Nàìjíríà faraya lórí èlé owó DSTV tó ń wáyé ní ẹẹkan lóṣù mẹrin Ọjọ kinni osu kesan ọdun 2020 si ni ele owo naa yoo bẹrẹ, eyi tii ṣe afikun ẹẹkeji laarin oṣù mẹrin pere. Gẹgẹ bi ele owo oju iworan DSTV ati GOTV tuntun yoo ṣe lọ, DSTV Premium yoo kuro ni náírà merindinlogun ati igba N16,200 bọ si naira mejidinlogun o le irinwo naira N18, 400 ati bẹẹ bẹẹ lọ. Ninu alaye to ṣe nipa afikun owo naa, Ileesẹ Multichoice ni owo ọjà to gbowo lori, owo ori ọjà, ati agbara owo naira to dinku lo fa a. Amọ ikede Ileesẹ Multichoice yii ti bọ sapo ibinu awọn ọmọ Naijiria lori ayelujara ati loju popo. Ọpọ awọn ọmọ Naijiria si lo n koro oju si ijọba apapọ pe o gba Ileesẹ South Africa laaye, lati maa yan wọn jẹ nilẹ baba awọn. Ọpọ awọn eniyan naa lo ni lai naani ìnira ti arun Coronavirus ko ba ọrọ aje awọn, ati iṣẹ pẹlu òsì to gogo si lawujọ wa, sibẹ Ileesẹ DSTV si tun n fara ni awọn. Bákan naa ni wọn tun kesi ile asofin apapọ lati dìde si ọrọ naa, ko to bọwọ sori. Wọn ni awọn n fẹ ki ìjọba atawon asofin lati pasẹ fun Ileesẹ Multichoice pe iye akoko ti onibara ba fi wo oju opo wọn, ni ko maa sanwo rẹ, eyi ti wọn pe ni Pay As You Go. Ní ìjọ wa, ọtí mímú la fi ń pe ẹmí Ọlọrun sọkalẹ : Ileesẹ Multichoice tun ti kede pe, oun yoo tun ṣe afikun owo tawọn ọmọ Naijiria n san fun oju opo iworan DSTV ati GOTV. 